Rozlišujeme rozhodnutia konštitutívne a deklaratórne. Konštitutívnym rozhodnutím sa vytvára nová právna situácia, ktorá tu predtým nebola, a toto rozhodnutie pôsobí výhradne do budúcnosti. Deklaratórnym rozhodnutím sa nevytvára nová právna situácia, ale sa autoritatívne zisťuje existencia právneho stavu, pričom takéto rozhodnutie môže pôsobiť aj do minulosti. V právnej teórii sa rozlišujú aj rozhodnutia hybridného charakteru, kde časť rozhodnutia má konštitutívny charakter a časť má deklaratórny charakter (napr. rozhodnutie o priestupku). V zásade rozlišujeme meritórne rozhodnutia, ktoré obsahujú vecné riešenie určitej právnej situácie, a procesné rozhodnutia, prostredníctvom ktorých príslušný orgán v priebehu konania rieši určité procesné otázky.
Rozhodnutie musí byť v súlade so zákonmi a ostatnými právnymi predpismi, musí ho vydať orgán na to príslušný, musí vychádzať zo spoľahlivo zisteného stavu veci a musí obsahovať predpísané náležitosti.
§ 46 zákona č. 71/1967 Z. z. o správnom konaní.
procesný úkon, ktorým na to oprávnený subjekt vykonáva svoju zákonom zverenú právomoc rozhodovania vo vymedzených veciach a o vymedzených skutočnostiach, pričom tento právny akt musí spĺňať zákonom predpísané obsahové a formálne náležitosti
Zákon č. 160/2015 Z. z. (Civilný sporový poriadok); Zákon č. 161/2015 Z. z. (Civilný mimosporový poriadok); Zákon č. 162/2015 Z. z. (Správny súdny poriadok); Zákon č. 301/2015 Z. z. (Trestný poriadok); Zákon č. 71/1967 Zb. o správnom konaní (správny poriadok).
konanie pred sudcom pre prípravné konanie
preskúmanie rozhodnutia mimo odvolacieho konania